Държавен вестник, бр. 71, 2013 г., стр. 11

БРОЙ  71	
Д Ъ Р Ж А В Е Н  В Е С Т Н И К 	
СТР.  11  
Придобилите трета степен на квалификация 
по професията „Сътрудник по управление на 
индустриални отношения“ могат да постъпват 
на работа на следните длъжности (професии) 
от единична група 3343 от НКПД 2011: 3343-
3001 „Административен секретар“; 3343-3002 
„Асистент, кореспонденция“; 3343-3008 „Спе­
циалист“, и от единична група 3353: 3353-3009 
„Специалист, социално осигуряване“, както 
и други подобни длъжности, допълнени при 
актуализацията на НКПД.
Придобилите квалификация по тази професия 
могат да работят преди всичко в администра­
тивния апарат на отделните участници в индус­
триалните отношения – областна и общинска 
администрация, работодатели и техни сдружения, 
синдикални организации и техни обединения, 
както и в трипартитни и двупартитни институции 
на социалното сътрудничество (партньорство) 
на национално, отраслово, браншово, общинско 
и фирмено равнище. 
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по профе­
сията обучаваният трябва да:
– ползва оборудването и офистехниката в 
съответствие с основните правила за безопасна 
работа, не замърсява с работата си околната 
среда, спазва изискванията за противопожарна 
безопасност;
– познава обществено-политическото ус­
тройство на страната, държавните институции, 
органите на държавната и общинската власт, на 
обществените организации, на организациите на 
работниците и служителите и на работодателите;
– разбира същността и принципите на па­
зарната икономика, икономическите процеси 
и явления;
– осъществява ефективна комуникация при 
изпълнението на трудовата си дейност, умее да 
работи в екип, да презентира и др.;
– разбира своята роля, правата и задълже­
нията си в дейността на институциите за ин­
дустриални отношения, отнася се с чувство за 
отговорност при изпълнението на възложените 
му задачи, проявява инициатива, старае се 
постоянно да повишава своята квалификация;
– умее да събира и обработва информация, да 
попълва бланки, да подготвя справки, съставя 
протоколи;
– намира и съхранява информация в ком­
пютъра, създава документи, обединяващ текст, 
графики и таблици, намира информация в ин­
тернет, ползва електронна поща и програмни 
продукти;
– владее чужд език на ниво, осигуряващо 
ефективна комуникация и общуване по профе­
сионални теми.
3.2. Цели на обучението по отрасловата 
задължителна професионална подготовка –  
единна за всички професии от професионално 
направление „Трудов живот“
След завършване на обучението по профе­
сията обучаваният трябва да:
– притежава базисни икономически знания 
за макроикономическите явления, процеси и 
измерители за икономиката и финансите на 
предприятието;
– познава същността, функциите и субектите 
на социалната политика, европейския социален 
модел и приоритетите на националната соци­
ална политика;
– разбира същността и формите на корпора­
тивната социална отговорност; 
– притежава базисни познания по управление 
на предприятието, организационно-управленска­
та структура, процеса на вземане на решения, 
основните управленски функции, информаци­
онното осигуряване на управленския процес, 
приложението на информационни и комуника­
ционни технологии;
– познава състоянието и основните зако­
номерности на пазара на труда – търсенето 
и предлагането на работна сила, заетостта и 
безработицата;
– притежава знания за формите и системите на 
организирането, заплащането, ефективността на 
труда и вътрешнофирмените трудови стандарти;
– познава проблематиката, свързана с оси­
гуряването на здравословни, безопасни и еко­
логични условия на труд;
– познава основите на трудовото и социал­
ното законодателство, юридическите форми на 
стопанска дейност, договорните отношения и др.
3.3. Цели на обучението по специфичната 
за професията „Сътрудник по управление на 
индустриални отношения“ задължителна про­
фесионална подготовка
След завършване на обучението по профе­
сията обучаваният трябва да: 
– познава основите на индустриалните от­
ношения, в т.ч.: основни понятия, институции 
и органи, основни форми и механизми на ин­
дустриалните отношения, нормативна рамка, 
еволюция, форми и принципи на Европейския 
социален диалог и приложението му в България;
– познава трудовите и осигурителните отно­
шения, в т.ч.: основи на трудовото и осигури­
телното право, същност и законодателна уредба 
на трудовите и осигурителните отношения; 
разрешаване на индивидуални трудови спорове;
– познава колективното трудово договаряне, 
в т.ч.: същност, предмет, възникване, развитие, 
правна уредба и равнища на колективното тру­
дово договаряне (КТД); структура и съдържание 
на КТД; технология на преговорния процес;
– познава колективните трудови спорове, в 
т.ч.: същност, характеристика, фактори и пред­
поставки, пораждащи колективните трудови 
спорове; способи и механизми за уреждане на 
колективните трудови спорове.